სერბთა რესპუბლიკა კრაინა
სერბთა რესპუბლიკა კრაინა (RSK) (სერბ. Republika Srpska Krajina, RSK; Република Српска Крајина, РСК, ხანდახან ითარგმნება როგორც სერბული კრაინას რესპუბლიკა) — ხორვატიის დამოუკიდებლობისთვის ომის დროს, სერბების მიერ ხორვატიის ტერიტორიაზე შექმნილი თვითგამოცხადებული რესპუბლიკა. არსებობდა 1991–1995 წლებში და არ ჰქონდა საერთაშორისო აღიარება. სახელი კრაინა აღებული იყო ავსტრია–უნგრეთის იმპერიის ისტორიული რეგიონისგან, რომელიც XIX საუკუნემდე არსებობდა.